Centrum sociálnych služieb Šenkvice, n.o., Družstevná 2040/53, 900 81 Šenkvice

Zmluva o platení úhrady za sociálnu službu v ZOS č. 
(ďalej len „Zmluva“)
uzatvorená podľa ustanovenia § 51 zákona č. 40/1964 Zb. Občianskeho zákonníka v nadväznosti na ustanovenie § 73 ods. 11 zákona č. 448/2008 Z. z. o sociálnych službách (ďalej len „Zákon o sociálnych službách“) v znení neskorších predpisov medzi:

Poskytovateľ sociálnej služby:
Názov:	Centrum sociálnych služieb Šenkvice, n.o.
Sídlo:	Družstevná 2040/53, 900 81 Šenkvice
IČO: 	55 681 000
Zápis:	Okresný úrad Bratislava, reg. číslo: OVVS-344483/607/2023-NO
[bookmark: _GoBack]Štatutárny orgán:	Mgr. Alena Mihályová dipl.s. , riaditeľka
IBAN:	SK84 5600 0000 0028 3597 7003
(ďalej len „Poskytovateľ“)

Platiteľ:
Meno a priezvisko:	
Trvalý pobyt:	
Rodné číslo:	
Kontakt:
(ďalej len „Platiteľ“)
(Poskytovateľ a Platiteľ sa spoločne označujú ako „zmluvné strany“)

Článok I.
Predmet Zmluvy

1. Predmetom zmluvy je úhrada Platiteľa za sociálnu službu v zariadení opatrovateľskej služby (ďalej len „Zariadenie“) poskytovanú prijímateľovi ......................…….. (ďalej len „Prijímateľ“) v zmysle § 73 Zákona o sociálnych službách a v zmysle Zmluvy o poskytovaní sociálnej služby č. ………….. zo dňa .................... (ďalej len „Zmluva o poskytovaní sociálnej služby“).
2. Predmetom Zmluvy je úprava vzájomných práv a povinností zmluvných strán pri úhrade za sociálnu službu Prijímateľa v zmysle Zákona o sociálnych službách.

Článok II.
Suma úhrady, spôsob určenia a platenia za poskytované služby

1. Sociálna služba poskytovaná Poskytovateľom sa poskytuje za úhradu a Prijímateľ sa zaväzuje platiť Poskytovateľovi úhradu za poskytované služby. Úhrada za sociálnu službu je určená ako násobok počtu dní príslušného mesiaca, v ktorom bola sociálna služba poskytnutá, za odborné, obslužné a ďalšie činnosti.
2. Platiteľ sa dobrovoľne, slobodne a vážne zaväzuje uhrádzať v plnom rozsahu úhradu za sociálnu službu za Prijímateľa vo výške ………… eur / deň ( slovom : …………………….eur ) za kalendárny deň. Výška úhrady sa môže meniť podľa skutočne poskytnutých odborných , obslužných a ďalších činností v danom mesiaci.
3. Úhradu za poskytnuté služby sa Platiteľ za Prijímateľa zaväzuje platiť Poskytovateľovi sociálnej služby v mesačných platbách za aktuálny kalendárny mesiac vopred najneskôr do 15. (pätnásteho) dňa aktuálneho kalendárneho mesiaca v hotovosti do pokladne alebo prevodom na bankový účet Poskytovateľa uvedený v záhlaví tejto zmluvy (variabilný symbol je číslo zmluvy alebo faktúry a do poznámky pre príjemcu platby je potrebné uviesť meno klienta, ktorému sa poskytuje sociálna služba). Platba prostredníctvom bankového prevodu na účet musí byť uskutočnená tak, aby boli finančné prostriedky pripísané na účet Poskytovateľa sociálnej služby najneskôr do 15. (pätnásteho) dňa v aktuálnom kalendárnom mesiaci.
4. Po podpise Zmluvy sa Platiteľ zaväzuje bez zbytočného odkladu, najneskôr však do 3 (troch) pracovných dní uhradiť prvú úhradu za sociálnu službu vo výške a spôsobom podľa Zmluvy.
5. Platiteľ sa zaväzuje, že uhradí všetky prípadné záväzky Prijímateľa, ktoré vznikli v rámci zmluvného vzťahu založeného Zmluvou o poskytovaní sociálnej služby uzatvorenej medzi Poskytovateľom a Prijímateľom.
6. Najneskôr do 15. januára každého nasledujúceho kalendárneho roka vykoná Poskytovateľ vyúčtovanie prijatých platieb a Platiteľa oboznámi o prípadných preplatkoch alebo nedoplatkoch. Preplatok sa automaticky vypláca, ak presiahne 15 (pätnásť) eur; ak je preplatok nižší, vyplatí sa výlučne na žiadosť Prijímateľa alebo splnomocnenej osoby. Vzniknuté nedoplatky sa Platiteľ zaväzuje uhradiť bez zbytočného odkladu.


Článok III
Neprítomnosť v Zariadení

1.	Počas neprítomnosti v Zariadení Prijímateľ nemá povinnosť platiť v súlade s § 72 ods. 9 Zákona o sociálnych službách úhradu za odborné činnosti, obslužné činností a ďalšie činnosti v čase jeho neprítomnosti okrem úhrady za ubytovanie, ak voľné miesto nie je na prechodný čas obsadené inou fyzickou osobou.
2.	Ak úhrada Prijímateľa bude v danom mesiaci znížená v súlade s bodom 1 tohto článku Zmluvy, bude vzniknutý rozdiel vyúčtovaný Platiteľovi v súlade so Zmluvou.
3. Podmienky uvedené v bodu 1 a 2 tohto článku Zmluvy sa rovnako vzťahujú aj na prípady neprítomnosti Prijímateľa v Zariadení z dôvodu choroby, hospitalizácie a kúpeľnej liečby.

Článok IV.
Trvanie a ukončenie zmluvného vzťahu

1. Táto Zmluva sa uzatvára na dobu určitú, a to na obdobie platnosti a účinnosti Zmluvy o poskytovaní sociálnej služby uzatvorenej medzi Prijímateľom a Poskytovateľom.
2. Táto Zmluva zaniká uplynutím doby, na ktorú je uzatvorená. Zmluva zanikne tiež dňom predčasného ukončenia Zmluvy o poskytovaní sociálnej služby uzatvorenej medzi prijímateľom a Poskytovateľom.
3. Túto Zmluvu je možné ukončiť aj písomnou dohodou oboch zmluvných strán. 
4. Poskytovateľ je oprávnený od tejto zmluvy odstúpiť v prípade, ak je Platiteľ v omeškaní s úhradou platby podľa Zmluvy o viac ako 30 (tridsať) dní a dlh neuhradil ani v dodatočne určenej lehote. Odstúpenie je účinné dňom jeho doručenia Platiteľovi.

Článok V.
Záverečné ustanovenia

1. Táto Zmluva je vyhotovená v troch rovnopisoch, pričom dva rovnopisy obdrží Poskytovateľ a jeden Platiteľ.
2. Ak sa zmenia skutočnosti rozhodujúce na určenie úhrady za sociálnu službu, Poskytovateľ a Platiteľ sú povinní do 15 (pätnásť) dní odo dňa doručenia výzvy Poskytovateľa Platiteľovi uzatvoriť dodatok k Zmluve. Zmenu skutočností rozhodných na určenie úhrady môžu vyvolať najmä, hoci nielen: zmena Zákona o sociálnych službách alebo inej relevantnej legislatívy, zmena VZN Obce Šenkvice o sociálnych službách, zmena príjmových a majetkových pomerov Prijímateľa, zmeny iných rozhodných skutočností ovplyvňujúcich podľa zákona výšku úhrady za sociálnu službu.
3. Zmena Zmluvy je možná len formou písomnej dohody zmluvných strán, konkrétne vo forme očíslovaného dodatku.
4. Vo veciach neupravených Zmluvou sa zmluvný vzťah spravuje príslušnými ustanoveniami zákona o sociálnych službách, Občianskeho zákonníka a ďalších príslušných všeobecne záväzných právnych predpisov v platnom znení. Ak takýchto ustanovení niet, použijú sa ustanovenia im svojou povahou a obsahom najbližšie. 
5. Ak niektoré ustanovenia Zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných a/alebo neplatných ustanovení sa použije právna úprava, ktorá sa čo najviac približuje zmyslu a účelu Zmluvy.
6. Táto Zmluva nadobúda platnosť okamihom jej podpisu oboma zmluvnými stranami a účinnosť nadobúda v súlade s § 47a zákona č. 40/1964 Zb. Občiansky zákonník v znení neskorších predpisov, a to deň nasledujúci po dni jej zverejnenia v Centrálnom registri zmlúv.
7. Zmluvné strany vyhlasujú, že si túto zmluvu riadne prečítali, jej obsahu porozumeli a na znak toho, že obsah Zmluvy zodpovedá ich skutočnej a slobodnej vôli, ju vlastnoručne podpísali.

V Šenkviciach, dňa .....................................



	_______________________________
	_______________________________

	za CSS Šenkvice, n.o.
	Platiteľ

	Mgr. Alena Mihályová
	Meno, Priezvisko, titul

	riaditeľka

